stanford-oval/wikipedia huggingface dataset:
פונטרנס

ערך זה עוסק בעיר בקוסטה ריקה. אם התכוונתם לעיר בעלת שם דומה בצ'ילה, ראו .
פּוּנְטַרֵנַס (בספרדית: Puntarenas) היא בירת מחוז פונטרנס בקוסטה ריקה. העיר נמצאת על לשון יבשה צרה בחוף האוקיינוס השקט במרחק של 99 קילומטרים מבירת קוסטה ריקה סן חוסה.
היסטוריה

השם מוזכר לראשונה בכתביו של הפיראט ג'ון קליפרטון ב-1720. היה באזור נמל, אם כי הוא התחיל להתפתח רק ב-1840 כשגידול הקפה באזור גדל כך שהתאפשר ייצוא. נמל העיר הוכרז כנמל חופשי ב-1847 (למעט במקרים של מסחר בקוניאק ובמשקאות חריפים כבדים אחרים).
ב-17 בספטמבר 1858 פונטרנס קיבלה את התואר עיר, כאות הוקרה על עזרתה במאבק נגד כוחותיו של ויליאם ווקר. העיר קושרה ברכבת לסן חוסה ב-1910.
פיאט 505

| --- | --- |

 מאפיינים כלליים
 יצרן:  פיאט
 שנות ייצור:  1919–1925
 הרכבה:  איטליה איטליה
 מודל קודם:  פיאט 2B
 מודל אחריו:  פיאט 507
 חברת אם:  פיאט
 מרכב:  4 דלתות - (סדאן, טורפדו, קבריולה), 2 דלתות - משאית
 אורך:  4,125 מ"מ
 רוחב:  1,650 מ"מ
 גובה:  1,780 מ"מ
 משקל:  1,550 ק"ג
 בסיס גלגלים:  3,305 מ"מ
 מפרט טכני
 מנוע:  4 צילינדרים, 2,296 סמ"ק המפיק 30 כ"ס
 הילוכים:  תמסורת ידנית - 4 מהירויות
 
פיאט 505 (באיטלקית: Fiat 505) היא מכונית סלון, בסגנון טורפדו, אשר יוצרה על ידי יצרנית הרכב האיטלקית פיאט בין השנים 1919–1925. בנוסף יוצר הדגם בתצורות קבריולה, ומשאית.
סך הכול יוצרו 30,428 יחידות.
פיאט 505 בתצורת משאית, שנת 1924
פיאט 505, טורפדו, שנת 1921
תצורות

4 דלתות סלון (סדאן)
4 דלתות טורפדו
4 דלתות קבריולה
משאית
תמונות

פיאט 505 טורפדו, שנת 1919
פיאט 505 משאית
פיאט 505 משאית
פיאט 505 משאית
פיאט 505 משאית
ראו גם

פיאט
פיאט 10 HP
פיאט 12 HP
פיאט Brevetti
פיאט זירו
פיאט 70
פיאט 2B
פיאט 502
פיאט 507
פיאט 510
פיאט 520
פיאט 521
פיאט 522
פיאט 527
פונטנה (קליפורניה)

פונטנה (באנגלית: Fontana) היא עיר בדרום-מערב מדינת קליפורניה שבארצות הברית. פונטנה ממוקמת במחוז סן ברנרדינו. בעיר מתגוררים כ-207,460 תושבים (2014). צפיפותה של העיר הוא 4,873.78 נפש לקמ"ר (2014). ראש העיר נכון ל-2018 הוא מייקל טהאן.
פונטנה נוסדה על ידי אזאריאל בלנשרד בשנת 1913. באותה התקופה היא הייתה עיירה בשטח כפרי למדי, עד שגדלה בצורה משמעותית בעקבות מפעלי תעשייה שהוקמו בה בשנות מלחמת העולם השנייה. פונטנה קיבלה מעמד של עיר ב-25 ביוני 1952 וכיום היא צומת חשוב של מערכת הכבישים הבין-מדינתיים כשעוברים בה הכבישים 10, 210 ו-15.
הערות שוליים

↑  Annual Estimates of the Resident Population for Incorporated Places - U.S Census Bureau, ‏2014-05-22
↑  John Charles Anicic, Fontana, Arcadia Publishing, 2005. (באנגלית)
↑  Fontana Days Run - June 2, 2018 | Fontana, CA - Official Website, www.fontana.org (באנגלית)
↑  US Census Bureau, Population and Housing Unit Estimates Tables, www.census.gov (באנגלית)
| דגל קליפורניה מדינת קליפורניה |
| --- | --- | --- |
| בירת המדינה | סקרמנטו |  |
| אזורים גאוגרפיים | עמק אנטלופ • העמק המרכזי של קליפורניה • החוף המרכזי של קליפורניה • דרום קליפורניה • איי התעלה של קליפורניה • רכסי החוף של קליפורניה • עמק אימפריאל • עמק קואצ'לה • עמק קונחו • עמק המוות • מדבר מוהאבי • עמק אוונס • עמק פומונה • עמק סקרמנטו • חצי האי סן פרנסיסקו • עמק סן פרננדו • עמק סן גבריאל • עמק סנטה קלרה • עמק סנטה קלריטה • עמק סן חואקין • סיירה נבדה • עמק הסיליקון • ערי המעבר • אזור מפרץ סן פרנסיסקו • לוס אנג'לס רבתי • מטרופולין ריברסייד-סן ברנרדינו-אונטריו • רצועת החוף המרכזית של קליפורניה • מדבריות קליפורניה |  |
| היישובים הגדולים ביותר | לוס אנג'לס • סן דייגו • סן חוזה • סן פרנסיסקו • פרזנו • סקרמנטו • לונג ביץ' • אוקלנד • בייקרספילד • אנהיים • סנטה אנה • ריברסייד • סטוקטון • צ'ולה ויסטה • אירוויין • פרימונט • סן ברנרדינו • מודסטו • אוקסנארד • פונטנה |  |
| נושאים נוספים | מחוזות • סמלים • היסטוריה • דמוגרפיה • יהדות קליפורניה |  |
| --- | --- |
בקרת זהויות :  NLI: 987007560057305171  LCCN: n85207735  MusicBrainz: 332e4247-29eb-475c-be2e-e02239c2e647  VIAF: 134937221   WorldCat (עם VIAF): 134937221 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
עצירת דימום

עצירת דימום (בלועזית: Hemostasis) הוא תהליך למניעה והפסקת הדימום. כלומר, לשמור על דם בתוך כלי דם פגום. זהו השלב הראשון לריפוי פצעים. התהליך כרוך בקרישה, בה דם משתנה מנוזל לג'ל. כלי דם שלמים הם מרכזיים במיתון נטיית הדם ליצירת קרישי דם. תאי האנדותל של כלי דם שלמים מונעים קרישת דם על ידי הפרשת מעכבי קרישה. הם מפרישים מולקולה דמוית הפרין ומפרישים טרומבומודולין ומונעים הצטברות טסיות דם עם תחמוצת חנקן ופרוטוציקלין. כאשר מתרחשת פגיעה באנדותל, תאי האנדותל מפסיקים את הפרשת מעכבי הקרישה והצבירה ובמקום זאת מפרישים וון וילהברנד פאקטור ( von Willebrand factor
(אנ')) הפאקטור מתחיל את עצירת הדימום לאחר פציעה. לעצירת דימום שלושה שלבים עיקריים: 1) היצרות כלי הדם, 2) סתימה זמנית של הפריצה על ידי פקק טסיות דם, ו-3) קרישת דם, או היווצרות קריש פיברין. תהליכים אלה סוגרים את החור עד לתיקון הרקמות הפצועות.
סוגים

ניתן להגיע לעצירת דימום בדרכים שונות אחרות אם הגוף אינו יכול לעשות זאת באופן טבעי (או זקוק לעזרה) במהלך ניתוח או טיפול רפואי. כאשר הגוף נמצא תחת הלם ולחץ, קשה יותר להשיג את עצירה של הדימום. אף על פי שהתהליך הטבעי הוא הרצוי ביותר, אמצעים אחרים להשגתו חיוניים להישרדות במסגרות חירום רבות. ללא היכולת לעורר את תהליך עצירת הדימום, הסיכון לדימום גדול. במהלך פעולות כירורגיות ניתן להשתמש באמצעים לעצירת דימום המפורטים להלן לשליטה על דימום תוך הפחתת הסיכון להרס רקמות. ניתן לעצור דימום על ידי אמצעים כימים וכן על ידי אמצעים מכניים או פיזיקליים. סוג הסיוע נקבע על פי המצב.
התפתחות אמצעי עצירת הדימום מתייחסת להבדלים בין ילדים למבוגרים.
ברפואת חירום

חילוקי דעות בין רופאים עדיין ממשיכים להתעורר בנושא עצירת דימום וכיצד לטפל במצבים עם פגיעות גדולות. אם מתרחשת אצל אדם פגיעה גדולה וכתוצאה מכך אובדן דם קיצוני, אז עזר המוסטטי בלבד לא יהיה יעיל במיוחד. אנשי מקצוע בתחום הרפואה ממשיכים לדון בשאלה מהן הדרכים הטובות ביותר לסייע לחולה במצב כרוני. עם זאת, מקובל כי כלל עזרים המוסטטיים הם הכלי העיקרי לפגיעות דימום קטנות יותר.
כמה סוגים עיקריים של עצירת דימום המשמשים ברפואת חירום כוללים:
ברפואת חירום > עזר כימי

זהו חומר המשמש לעיתים קרובות בניתוחים כדי לעצור דימום. קולגן מיקרו-פיברילר לעיתים משמש מנתחים לשם כך, משום שהוא מושך את הטסיות הטבעיות של המטופל ומתחיל בתהליך קרישת הדם כאשר הוא בא במגע עם הטסיות. עזר כימי זה אפשרי רק כאשר תהליך עצירת הדימום מתרחש בגוף באופן תקין.
ברפואת חירום > לחץ ישיר

שיטה זו נפוצה במצבים בהם טיפול רפואי נאות אינו זמין. הפעלת לחץ ו/או חבישת פצע מדמם מאטה את תהליך איבוד דם, מאפשרת למערכת את הזמן הדרוש לה להתחיל בקרישה. חיילים נוטים להשתמש בשיטה זו כאשר אדם נפגע במהלך הלחימה. צוותי מגן דוד אדום משתמשים לרוב בתחבושת אישית לשם פעולה זו.
ברפואת חירום > תפרים, הידוק והדבקה

התפרים משמשים לעיתים קרובות כדי לסגור פצע פתוח, ומאפשרים לאזור הפגוע להישאר נקי מגורמי מחלה ופסולת שונה העשויים להיכנס דרך הפצע. בנוסף, שיטה זו חיונית במקרים מסוימים גם לשם עצירת הדימום. השימוש בתפרים, בהדבקות ובהידוק מסייעים בהקטנת שטח הפנים של הפצע. שיטה זו מאפשרת לפיסות העור להיצמד פיזית, ובכך מאפשרת לטסיות להתחיל בתהליך של קרישת הדם בקצב מהיר יותר.
ברפואת חירום > עזר פיזי - ספוג ג'לטין

ספוג ג'לטין מוגדר כעוצר דימומים גדולים. הספוג מפסיק או מפחית את כמות הדימום הנוכחי במהירות. עזרים פיזיים אלו משמשים בעיקר במסגרות כירורגיות ולאחר טיפולים ניתוחיים. ספוגים אלה סופגים דם, מה שמאפשר לתהליך הקרישה להתרחש מהר, ומשחררים תגובות כימיות המפחיתות את הזמן שלוקח לתהליך קרישת הדם להתחיל באופן טבעי.
היסטוריה של עצירת דימום מלאכותית

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: ניסוח לא אנצקלופדי.
התהליך של מניעת אובדן דם מכלי דם או איבר בגוף מכונה המוסטאסיס. המונח בא מן השורשים היווניים "heme", כלומר דם, ו-"stasis", כלומר עצירה. מתוך כך, פירוש המילה הוא "עצירת הדם"..
השימוש הידוע הראשון בעצירת דם מלאכותית בוצע ביוון העתיקה, במהלך קרב טרויה. זה החל בהכרה כי דימום יתר יוביל, בהכרח, למוות.היוונים והרומאים הניחו ירקות ומינרלים על פצעים גדולים כעוצרי דימום עד להשתלטות של יוון על מצרים סביב 332 לפני הספירה. בשלב זה תחום הרפואה הכללי פותח הרבה יותר באמצעות חקר פעולת החניטה המצרית, אשר הוביל לרכישת ידע רב יותר על תהליך עצירת הדימום. במהלך התקופה הזו, הרבה מהוורידים והעורקים הפועלים בגוף האדם התגלו, יחד עם כיוון תנועת הדם שבהם. רופאי התקופה ההיא הבינו כי אם אלה נחסמים, דם לא יכול להמשיך לזרום אל מחוץ לגוף. אף על פי כן, רק עם המצאת הדפוס במאה החמש עשרה התאפשר לתגליות הרפואיות והרעיונות הללו לנדוד אל העולם המערבי, דבר שהרחיב את המודעות והשימוש ברעיון של עצירת דימום מלאכותית.
ראו גם

טראומה גופנית
לקריאה נוספת

פיתוח תוצרת ישראלית של תחבושת חדשנית ה-WoundClot, על ידי ד"ר שני אליהו-גרוס, מחברת Core Scientific Creations
הערות שוליים

1 2 3   Marieb, Elaine Nicpon; Hoehn, Katja (2010). Human Anatomy & Physiology (8th ed.). San Francisco: Benjamin Cummings. pp. 649–50.
↑  , Boon, G. D. "An Overview of Hemostasis." Toxicologic Pathology 21.2 (1993): 170-79.
1 2  [ Alturi, Pavan (2005). The Surgical Review: An Integrated Basic and Clinical Science Study Guide. Philadelphia: Lippincott Williams & Wilkins. p. 300.
 ]
↑  [Zdanowicz, M (2003). Essentials of pathophysiology for pharmacy. Florida: CRC Press. p. 23. טקסט הקישור]
↑  "Signaling during platelet adhesion and activation", Li, Zhenyu (11 Nov 2010). . Arteriosclerosis, Thrombosis, and Vascular Biology. 30: 2341–2349.
1 2  "Alternative and Topical Approaches to Treating the Massicely Bleeding Patient" (אורכב 06.01.2009 בארכיון Wayback Machine), Kulkarni Roshni (2004). Advances in Hematology. 2 (7): 428–31.
↑  [ Aldo Moraci, et al. "The Use Of Local Agents: Bone Wax, Gelatin, Collagen, Oxidized Cellulose." European Spine Journal 2004; 13.: S89-S96.
 ],.
↑  Shondra Smith, John Belmont, Michael Casparian, Analysis of Pressure Achieved by Various Materials Used for Pressure Dressings, Dermatologic Surgery 25, 1999-12, עמ' 931–934 doi: 10.1046/j.1524-4725.1999.99151.x
↑  [ Kozak Orhan; et al. (2010). "A New Method For Hepatic Resection And Hemostasis: Absorbable Plaque And Suture". Eurasian Journal of Medicine. 41: 1–4.
]
↑  C. H. Wies, The History of Hemostasis, The Yale Journal of Biology and Medicine 2, 1929-12, עמ' 167–168
| --- | --- |
בקרת זהויות :  NLI: 987007555641705171  BnF: cb11936453m (data)  GND: 4069555-4  LCCN: sh85060240  NKC: ph120670 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פייר שאייה

| --- | --- |

 לידה:  13 במאי 1900 סיי-מזייר, צרפת 
 פטירה:  27 באפריל 1972 (בגיל 71) ברון, צרפת 
 מדינה:  צרפת 
 מקצוע:  כומר קתולי, לוחם בתנועת ההתנגדות הצרפתית, תאולוג 
 מידע חסיד אומות העולם
 פרסים והוקרה:  חסיד אומות העולם (15 ביולי 1981)  צלב המלחמה 1939-1945  אביר בלגיון הכבוד  מדליית הרזיסטנס 
 קישורים חיצוניים
 יד ושם:  פייר שאייה
 
פייר שאייה (בצרפתית: Pierre Chaillet; ‏1900, סיי-מזייר (אנ') שבאזור פראנש-קונטה ‏– 1972, ליון) היה כומר, אב ישועי, מורה, איש המחתרת הצרפתית וחסיד אומות העולם מצרפת.
קורות חיים

שאייה נולד למשפחת איכרים אדוקה. הוא התחנך במספר מוסדות לימוד במספר יישובים באזור פראנש-קונטה, בהם בזנסון. בשנת 1922 הצטרף למסדר ישועי והוסמך לכמורה בשנת 1931. בשנת 1937 נשבע אמונים לכנסייה הראשית של המסדר הישועי (אנ'). הוא הגיע לאוסטריה ובשנת 1939, לאחר האנשלוס של 1938, היה עד לעליית הנאציזם שם. פעילותו משכה את תשומת לבו של הגסטפו ומאז היה נתון במעקב.
קורות חיים > פעילותו בתקופת השואה

פייר שאייה התגורר בליון והניע קתולים לסייע לאסירי מחנות ריכוז בדרום צרפת. בין שותפיו להצלה היה האב הפרוטסטנטי רולאן דה פורי. שאייה פעל כך לאחר שנוכח לדעת כי ארגונים פרוטסטנטיים ויהודיים פועלים יותר למען אסירים אלה. בשנת 1941 יזם שאייה את הקמתו של עיתון מחתרתי בשם "מחברותיו של עד ראייה נוצרי" (Les Cahiers du Témoignage Chrétien). הגיליון הראשון יצא ב-5,000 עותקים. באחת מכותרותיו הראשונות נכתב: "צרפת, היזהרי, פן תאבדי את נשמתך." הגליונות שראו אור ב-1942 יצאו ב-30,000 עותקים, ומהדורה חדשה של הגיליון הראשון יצאה שוב. העיתון דחה את האנטישמיות ואת מדיניותו האנטישמית של משטר וישי. שאייה פיקח על הוצאתו לאור של העיתון. כשלושים חוברות של עיתון זה יצאו במהלך מלחמת העולם השנייה.
שאייה סיפק לפליטים יהודים מסמכי זהות מזויפים וסייע להבריח יהודים לשווייץ. בסוף אוגוסט 1942 סייע בהצלת 108 ילדים יהודים ממחנה ריכוז שהוקם בעיירה וניסייה (אנ') שליד ליון, מחנה שממנו נשלחו יהודים למחנות ההשמדה במזרח אירופה. שר הפנים של משטר וישי ציווה על שאייה למסור לו את כתובותיהם של הילדים שהוסתרו. שאייה סירב, וכעונש, נכלא למשך כחודשיים בבית חולים פסיכיאטרי בפריווה (אנ'), עיר מדרום לליון.
ב-1943 פשט הגסטפו על משרדי הארגון "ידידות נוצרית" (Amitié Chrétienne) ועצר את כל הנוכחים, בהם שאייה. בעת מעצרו הצליח שאייה לבלוע מספר מסמכים מפלילים שהיו ברשותו. הוא נחקר באלימות אך שוחרר והמשיך בפעילות ההצלה וההסברה שלו לטובת היהודים.
כתביו של שאייה השפיעו על כמרים ואישים רבים נוספים, שהפיצו אותם וסייעו ליהודים לברוח לשווייץ או להסתתר. חלק מאישים אלה הוכרו לימים בתור חסידי אומות העולם, ובהם מריוס ז'וליבה, ז'אן-ז'וזף רוזה, ז'ילבר פרנו ואחרים.
קורות חיים > הכרה

בשנת 1981 הוכר שאייה על ידי יד ושם בתור חסיד אומות העולם.
העץ שניטע ביד ושם לכבוד פייר שאייה
פיאט 500 ג'רדיניירה

| --- | --- |

 מאפיינים כלליים
 יצרן:  פיאט
 שנות ייצור:  1960–1977
 הרכבה:  איטליה איטליה
 מודל קודם:  Fiat 500 Topolino (סטיישן)
 חברת אם:  פיאט
 אורך:  3,185 מ"מ
 רוחב:  1,323 מ"מ
 גובה:  1,314 מ"מ
 משקל:  560 ק"ג
 מפרט טכני
 מנוע:  2 צילינדרים, 499.5 סמ"ק המפיק 17.5 כ"ס
 הילוכים:  תמסורת ידנית - 4 מהירויות
 מהירות מרבית:  95 קמ"ש
 צריכת דלק:  5.1 ליטר ל-100 ק"מ
 מעצב:  Dante Giacosa
פיאט 500 ג'רדיניירה (באיטלקית: Fiat 500 Giardiniera) היא מכונית מיני בתצורת סטיישן, 2 דלתות צדדיות + דלת אחורית, מתוצרת יצרנית הרכב האיטלקית פיאט אשר יוצרה בין השנים 1960-1977.
גג הדגם היה מכוסה בשטחו הגדול בברזנט אשר היה ניתן לפתיחה, על ידי גלגול בד הברזנט לכיוון הנגדי של הפתיחה.
בשנת 1960 דגם ה"פיאט 500 ג'רדיניירה" נמכר באיטליה ב-565,000 לירטות איטלקיות.
סך הכול יוצרו 327,000 יחידות מהדגם.
תצורות

סטיישן - 3 דלתות
מסחרית - 3 דלתות
תמונות

פיאט 500 ג'רדיניירה  (סטיישן)
פיאט 500 ג'רדיניירה של הקרביניירי (סטיישן)
פיאט 500 ג'רדיניירה, (מודל D), שנת 1968
פיאט 500 ג'רדיניירה, לוקסוס
פיאט 500 ג'רדיניירה
פיאט 500 ג'רדיניירה, שנת 1967
פיאט 500 ג'רדיניירה (סטיישן)
פיאט 500 ג'רדיניירה (סטיישן)
פיאט 500 ג'רדיניירה - מסחרית
ראו גם

פיאט 500
Puch 500
הערות שוליים

↑  "פיאט 500 ג'רדיניירה" nuova500.free.fr/immagini/giardiniera
↑  הפרסומת הראשונה לדגם  "פיאט 500 ג'רדיניירה" (מימין) nuova500.free.fr
פיירבוי DML

| --- | --- |
פיירבוי DML בשנת 2019
פיירבוי DML בשנת 2019
 לידה:  5 בפברואר 1996 (בן 28) אוגון, ניגריה 
 שם לידה:  Adedamola Adefolahan 
 שם במה:  Fireboy DML 
 מוקד פעילות:  ניגריה 
 תקופת הפעילות:  מ-2012 
 מקום לימודים:  אוניברסיטת אובפמי אבולובו 
 סוגה:  R&B עכשווי, אפרוביט 
 שפה מועדפת:  אנגלית, פידג'ין ניגרי, יורובה 
 כלי נגינה:  מוזיקה 
 חברת תקליטים:  YBNL Nation, אמפייר דיסטריביושן 
 פרסים והוקרה:  פרסי הבידור City People (2019)  The Headies (2020)  Soundcity MVP Awards Festival (2020)  פרסי המוזיקה של All Africa (2021) 
 fireboydml.com
 פרופיל ב-IMDb
 
אדדמולה אויינלולה אדפולהאן (באנגלית: Adedamola Oyinlola Adefolahan; נולד ב-5 בפברואר 1996) הידוע באופן מקצועי בשם הבמה פיירבוי DML (Fireboy DML), הוא זמר ניגרי. הוא חתום בחברת YBNL ניישן, חברת תקליטים שהוקמה על ידי הראפר הניגרי Olamide. אלבום האולפן הראשון שלו Laughter, Tears and Goosebumps יצא לאור בשנת 2019. הוא זכה ב-Lener's Choice והיה מועמד לשיר השנה עבור "Jealous" בפסטיבל פרסי Soundcity MVP.
בהמשך הקריירה שלו, זכה בפרס הבידור City People בקטגוריית "האמן המבטיח ביותר של השנה".
בשנת 2021 השתתף ברמיקס ל-"Frozen" מאת הזמרת-יוצרת האמריקאית מדונה.
ביוגרפיה

פיירבוי DML נולד וגדל באבאוקוטה, מדינת אוגון, והיה חבר במקהלת הכנסייה בעיר. הוא פיתח עניין במוזיקה בזמן שלמד באוניברסיטת אובפמי אוולווו.
דיסקוגרפיה > אלבומי אולפן

2019: Laughter, Tears and Goosebumps
2020: Apollo
2022: Playboy
הערות שוליים

1 2  Watch Fireboy DML's New Music Video for 'Need You' - Okayplayer, www.okayafrica.com (באנגלית)
1 2  "Fireboy DML album make pipo do wow!". BBC News Pidgin. נבדק ב-2023-10-31.
↑  Reporter, #CityPeopleMusicAwards: Nominees List Out, City People Magazine, ‏2019-10-25 (באנגלית אמריקאית)
↑  Madonna Vs Sickick - Frozen (Fireboy DML Remix) [Official Music Video], נבדק ב-2023-10-31
↑  Akan, Joey; Tayo, Stephen; Tudela, Alex (2019-08-29). "The New Guard of Nigerian Musicians". The New York Times (באנגלית אמריקאית). ISSN 0362-4331. נבדק ב-2023-10-31.
↑  FIREBOY DML – Official Website (באנגלית אמריקאית)
| --- | --- |
בקרת זהויות :  ISNI: 0000 0004 9262 7272  MusicBrainz: 4d09a017-4e09-47a7-b274-a7e0767ac4e0
פסו

פסו (Peso) הוא שם של מטבע, הנמצא בשימוש במספר מדינות.
משמעות המילה פסו בספרדית היא "משקל", באופן דומה למטבעות אחרים כמו השקל (הנגזר מהשורש שק"ל) או הליש"ט האנגלי, הקרוי באנגלית Pound, כמו יחידת המשקל האנגלית.
הפסו היה מטבע ששימש בהיסטוריה את ספרד הקולוניאלית, ועל כן גם את הקולוניות שלה. מסיבה זו, גם כיום זהו שמו של המטבע במדינות רבות, כמו ארגנטינה (פסו ארגנטינאי), צ'ילה, קולומביה, קובה, הרפובליקה הדומיניקנית, מקסיקו, אורוגוואי ואף בפיליפינים, אשר הייתה אף היא קולוניה של ספרד.
פסו בפיליפינים

בפיליפינים המטבע הנהוג הוא פסו (פיסו) פיליפיני וסימן המטבע הוא ₱.
המטבעות שיש בפיליפינים הם: 1 סנטאבו (סנט, עשוי מארד), 5 סנטאבו (עשוי מנחושת), 10, 25 ו-50 סנטאבו. בנוסף יש מטבעות של 1, 5 ו-10 פסו (עשויים מניקל).
השטרות שיש בפיליפינים הם: 20, 50, 100, 200, 500 ו-1,000 פסו.
ערך המטבע – נכון ל-13 באפריל 2019, שקל חדש אחד שווה ל-14.4955 פסו (1 פסו = 0.069 ש"ח).
פונטרנס (מחוז)

פונטרנס (בספרדית: Puntarenas) הוא מחוז בקוסטה ריקה. המחוז, שנמצא בדרום ובמערב קוסטה ריקה, מורכב ממספר חלקים. החלק המרכזי גובל בגואנאקאסטה, באלחואלה, בסן חוסה ובלימון בצפון, בפנמה במזרח ובאוקיינוס האטלנטי בדרום ובמערב. חלק נוסף נמצא בחלקו הדרומי של חצי האי ניקויה, אשר מופרד מהחלק המרכזי על ידי מפרץ ניקויה וגובל בצפונו במחוז גואנאקאסטה. נוסף על אלו המחוז כולל מספר איים, בהם כמה איים במפרץ ניקויה שהמרכזי בהם הוא צ'ירה וכן אי הקוקוס הנמצא במרחק של כ-500 קילומטרים מערבית לחופי המחוז.
במחוז מתגוררים 410,929 תושבים (נכון ל-2011). בירת המחוז היא פונטרנס.
קנטונים

מבחינה מנהלית מחוז פונטרנס מחולק ל-11 קנטונים.
| שם הקנטון | שם בספרדית | בירת הקנטון | אוכלוסייה (נכון ל-2011) |
| --- | --- | --- | --- |
| פונטרנס | Puntarenas | פונטרנס | 115,019 |
| אספרסה | Esparza | אספרסה | 28,644 |
| בואנוס איירס | Buenos Aires | בואנוס איירס | 45,244 |
| מונטס דה אורו | Montes de Oro | מירמר | 12,950 |
| אוסה | Osa | סיודד קורטס | 29,433 |
| קפוס | Quepos | קפוס | 26,861 |
| גולפיטו | Golfito | גולפיטו | 39,150 |
| קוטו ברוס | Coto Brus | סן ויטו | 38,453 |
| פאריטה | Parrita | פאריטה | 16,115 |
| קורדורס | Corredores | סיודד ניילי | 41,831 |
| גרביטו | Garabito | חקו | 17,229 |
הערות שוליים

1 2 3  מפקד האוכלוסין והדיור הלאומי של 2011: תוצאות כלליות, מכון הסטטיסטיקה ומהפקדים הלאומי של קוסטה ריקה (בספרדית).
| --- | --- |
בקרת זהויות :  LCCN: no2012030271  MusicBrainz: 6ccb54c3-bc1c-4d1d-945f-e40b0d77040e  NARA: 10036659  VIAF: 168657487   WorldCat (עם VIAF): 168657487
עסק בשותפות יהודי וגוי בשבת

עסק בשותפות יהודי וגוי בשבת הוא איסור של חז"ל על חלוקת רווחים מעבודה בשבת בעסק שבשותפות יהודי וגוי.
שותפות יהודי וגוי בזמן התלמוד

הברייתא במסכת עבודה זרה דנה בישראל וגוי שיש להם עסק אריסות שדות (עבודה בתמורה לאחוז מן הפירות) משותף. צורת העבודה היא שבכל יום ישנה מחויבות של שניהם לעבוד בשדה. חכמים אסרו על הישראל למנות את הגוי כשליח עבורו לעבודה ביום השבת, אך הוסיפו שאם בתחילת השותפות נעשה הסכם מיוחד שמפריש את עבודת יום השבת לגוי בלבד – מותר לגוי לעבוד בשבת.
בברייתא ובגמרא הובאו שלושה מקרים: הראשון הוא שלא עשו הסכם חלוקה ביניהם, אלא בימי העבודה היהודי שלח את הגוי שיעבוד עבורו בשבת, ובתמורה לזה עבד עבורו בחול ("טול חלקך בשבת ואני בחול"). במקרה זה אסרו חכמים לישראל להנות מהרווחים של העבודה בשבת. המקרה השני הוא שעשו הסכם ביניהם על כך שהעבודה בשבת שייכת לגוי לבדו, ואחד מימי החול שייך ליהודי לבדו ("אם התנו מתחילה"). מקרה זה מותר. המקרה השלישי הוא כשלא עשו הסכם מפורש, אך מנגד היהודי לא ציווה על הגוי לעבוד בשבת כנגדו, אלא הגוי עשה זאת מיוזמתו ("סתמא"). מקרה זה לא התברר בגמרא מה דינו.
שותפות יהודי וגוי בזמן התלמוד > כאשר עשו הסכם חלוקה מראש

אם מראש התנו שאין ליהודי שום חיוב לעבוד בשבת ואין לגוי שוב חיוב לעבוד ביום ראשון (לדוגמה), נמצא שכאשר הגוי עובד בשבת, הוא אינו עובד בשליחות הישראל אלא עבור עצמו בלבד. במקרה זה עליהם לכתוב את הרווחים שעולים בכל יום, והגוי יקבל את כל רווחי השבת, ואילו היהודי את כל רווחי יום החול שסוכם שיעבוד בו לבדו, ובשאר הפירות יחלקו בשווה. כאשר לא ניתן לדעת מהו הרווח היומי - יחלקו הכל בשווה.
יש פוסקים אחרונים שהחמירו במקרה בו למרות ההסכם בשעת החלוקה משווים את הרווחים של הימים שחולקו ביניהם, משום שמוכח שההסכם פיקטיבי.
שותפות יהודי וגוי בזמן התלמוד > כאשר לא עשו הסכם מראש וחילקו הימים בזמן העבודה

כאשר לא עשו תנאי מראש הדין הוא שהגוי עובד לבדו בשבת ונוטל את כל הרווחים של אותו יום, ואילו היהודי והגוי מתחלקים בעבודה בששת ימי השבוע. ואם לא יודעים כמה הרווח של יום השבת בדיוק, ניתן להניח שזה שביעית מהפירות, ונמצא שהיהודי הפסיד אחד חלקי ארבע עשרה מהרווחים. אולם אם הגוי יוותר ויחלק באופן שווה את הפירות – יכול הישראל לקחת את רווחי השבת בהבלעה, שכיון שלא עבד כנגדו לבד באחד מימי החול נמצא שהגוי עובד עבור עצמו.
כהמשך לדין הבסיסי, אסור ליהודי לומר לגוי בשעת העבודה "טול חלקך בשבת ואני בחול", דהיינו שאתה תעבוד בשבת ואני אעבוד במקומך בחול, משום שכיון שהדבר לא מעוגן בהסכם מתחילת עבודתם נמצא שהגוי עובד בשליחות הישראל, ולא לצורך עצמו.
גם אם לא התנו מתחילה, ישנה אפשרות לתקן על ידי שיחזרו וימכרוהו למוכר (או למישהו אחר) ויקבלו דמיהם ממנו ויחזרו ויקנוהו בשותפות ויתנו קודם הקנייה השנייה.
שותפות יהודי וגוי בזמן התלמוד > כאשר עבדו ללא הסכם וללא בקשה מפורשת

כאשר הישראל והגוי לא סיכמו ביניהם בתחילה על העבודה בשבת, ומנגד גם בימי העבודה לא ציווה הישראל על הגוי שיעבוד עבורו, ישנם שני מקרים: אם השוו את רווחי הימים באופן כזה שיחלקו את הרווחים בשווה, או שחלקו ללא חישוב את כל הפירות חצי חצי.
שותפות יהודי וגוי בזמן התלמוד > כאשר עבדו ללא הסכם וללא בקשה מפורשת > כאשר השוו את רווחי כל הימים

אם הישראל והגוי לא סיכמו דבר, לא בהסכם ולא בזמן שעבדו, אלא הגוי ממילא עבד בשבת, והיהודי באחד מימי החול. ובשעת חלוקת הפירות אמר הישראל שיעשו חשבון - לדעת רוב הראשונים הדבר אסור, משום שגילה הישראל שדעתו הייתה שהגוי יהיה שליחו בשעת העבודה. אלא הגוי יטול את מה שהרויחו בשבת, ואם לא ניתן לדעת יטול שביעית מהרווחים, והשאר יחלקו בשווה.
שותפות יהודי וגוי בזמן התלמוד > כאשר עבדו ללא הסכם וללא בקשה מפורשת > כאשר חלקו את הרווחים ללא חישוב

אם לא עשו הסכם מפורש, אך מנגד היהודי לא ציווה על הגוי לעבוד בשבת כנגדו, אלא הגוי עשה זאת מיוזמתו ("סתמא"), ובשעת החלוקה כוונתם לחלוק בשווה, אך אינם מחשבים יום תמורת יום. מקרה זה לא התברר בגמרא מה דינו.
הרמב"ם והרי"ף פסקו בספק זה להחמיר, וכך פסק השולחן ערוך. ואילו הרא"ש ורבינו ירוחם היקלו משום שהוא ספק דרבנן, ודעת הרמ"א שניתן לסמוך בהפסד מרובה על דבריהם בדיעבד. אך מלכתחילה יש לתקן את ההסכם.
הסכמי שותפות בתקופה המודרנית

הרב משה פיינשטיין ניסח הסכם חלוקת עסק בין יהודי וגוי באופן שהעסק יהיה בבעלות הגוי בכל ימי השבת והחגים, ואילו היהודי יקבל כנגד ימות חול במהלך השנה בהם העסק רק בבעלותו.
לדעת הרב אליעזר מלמד, מותר ליהודי לרכוש מניות בחברה של גוים, על אף שעובדת בשבת. משום שבמקרה זה הגוים עובדים עבור רווחי עצמם, והיהודי רק מרוויח ממילא. אך אם החברה בבעלות יהודים אסור לקנות, משום שנעשה שותף לחילול שבת.
ראו גם

אמירה לנכרי
הערות שוליים

↑  מסכת עבודה זרה דף כב עמוד א
↑  משנה תורה הלכות שבת פרק ו הלכה יז; שולחן ערוך אורח חיים סימן רמה סעיף א.
↑  משנה ברורה סימן רמה סעיף קטן ו.
↑  מגן אברהם סימן רמה סעיף ב, על פי הראב"ד.
↑  משנה תורה הלכות שבת פרק ו הלכה יח.
↑  ר"ן, וכך פסק הרמ"א בסימן רמה סעיף א.
↑  תוספות, וכך פסק בעל השולחן ערוך סימן רמה סעיף ג.
↑  רש"י, רמב"ם, מגיד משנה, רבנו ירוחם וסמ"ג. ובכך חלקו על הראב"ד. רש"י ביאר שכיון שאין תנאי ובכל זאת מחשב הישראל - גילה דעתו שהגוי שלוחו.
↑  שולחן ערוך אורח חיים סימן רמה סעיף א.
↑  הגהת הרמ"א על שולחן ערוך אורח חיים סימן רמה סעיף א.
↑  שו"ת אגרות משה אורח חיים חלק ד סימן נו
↑  פניני הלכה שבת פרק כה סעיף ט.
פייר רחוב

| --- | --- |
אין תמונה חופשית
 לידה:  9 באפריל 1952 (בן 72) אלג'יר, צרפת 
 מדינה:  צרפת, ישראל 
 www.pierrerehov.com
 
פייר רחוב (נולד ב-1952) הוא שמו הבדוי של מפיק סרטי תעודה ישראלי-צרפתי.
ביוגרפיה

רחוב נולד באלג'יריה ובגיל 9 עבר לצרפת, בעקבות מלחמת אלג'יריה. בשנת 2000, הוא הושפע מהאנטישמיות שגרמה פרשת מוחמד א-דורה וטען כי א-דורה נהרג על ידי מחבלים פלסטינים ולא כוחות צה"ל. בעקבות המאורע, החל רחוב בצילום סרטים תיעודיים פרו-ישראליים שהאשימו את הרשות הפלסטינית בזיופי סצנות. הוא ידוע בישראל בזכות סרטו "הדרך לג'נין", שהוקרן בערוץ 1, המציג את הקרב בג'נין ומתעד כיצד הפלסטינים שיקרו לעיתונות הזרה, וכיצד הם זייפו וביימו מקרי מוות כתעמולה נגד ישראל.
רחוב הסביר לערוץ 1 את השימוש בשם בדוי בכך שהוא פוחד שבעקבות הסרטים שהוא מפיק גורמים פרו-פלסטינים ינסו להתנקש בחייו. מאוחר יותר הרחיב את הסברו ואמר שכל עיתונאי המדווח מהשטחים חייב להציג דיווחים פרו-פלסטיניים אחרת הוא יספוג התנכלות אלימה (ואפילו רצח) מצד החמושים הפלסטינים. לכן, רק תחת שם בדוי הוא יכול לעבוד ולדווח מהשטחים מבלי שיחשוש לחייו.